Aðalfundur Skógræktarfélags Íslands sem haldinn var á Ísafirði um síðustu helgi beindi því til Háskólaseturs Vestfjarða og Náttúrustofu Vestfjarða að koma á fót plöntusteingervingasetri á Vestfjörðum , enda er þar að finna merkilegar leifar fornra skóga Íslands . Í greinargerð með þessum tilmælum segir : ... Örninn flýgur fugla hæst í forsal vinda , kvað Páll Ólafsson . Og hélt áfram : Hinir sér það láta lynda , að leika , kvaka , fljúga og synda . Samt er þetta ekki einhlítt . Þegar Óskar Steingrímsson á Reykhólum var á ferð við Gilsfjörð núna einn blíðviðrisdaginn sá hann haförn sveimandi virðulega í góðum friði hátt í lofti ( mynd nr. 2 ) og hugðist ná myndum af konungi fuglanna í öllu sínu veldi . En veldið og friðurinn stóðu ekki lengi því að gæsahópur kom á hröðu oddaflugi og veittist að erninum sem fataðist heldur virðuleikinn við þessa óvæntu árás . Gæsirnar gerðu þrjár atlögur áður en þær hurfu jafnskyndilega og þær birtust .... Nú á haustmánuðum fara af stað verkefni á starfssvæði Búnaðarsamtaka Vesturlands til eflingar atvinnusköpunar í sveitum . Um er að ræða tvö verkefni á vegum Impru , Vaxtarsprotaverkefnið og Sóknarbraut , í samstarfi við Framleiðnisjóð landbúnaðarins , Búnaðarsamtök Vesturlands og Atvinnuþróunarfélag Vestfjarða . Þátttaka í báðum þessum verkefnum stendur íbúum Reykhólahrepps til boða .... „ Ég hef lengi verið þeirrar skoðunar að fyrstu mistökin hafi verið gerð kringum 1980 þegar ákveðið var að tengja fyrst saman Ísafjörð og Hólmavík . Ein af röksemdunum fólst í svonefndri Inndjúpsáætlun sem tíminn leiddi í ljós að var slíkir loftkastalar , að maður hlær og grætur þegar maður les hana í dag " , segir Ómar Ragnarsson á bloggi sínu . „ Ef ákveðið hefði verið að leggja áherslu á stystu leið til Reykjavíkur sem liggur um norðurhluta Breiðafjarðar og Gilsfjörð væri staðan önnur nú " , segir hann enn fremur .... Fjöldi fólks sótti Ólafsdalshátíðina um fyrri helgi , þar sem endurreisn skólasetursins gamla í Ólafsdal við Gilsfjörð var formlega hafin . Einar K. Guðfinnsson sjávarútvegs - og landbúnaðarráðherra undirritaði þar yfirlýsingu um að Ólafsdalsfélagið ses . fái staðinn til umsjár og gengið var frá samstarfi félagsins við Landbúnaðarsafn Íslands . Þess má geta að Reykhólahreppur er meðal stofnenda félagsins með eitt hundrað þúsund króna framlagi . Ólafsdalur skipar virðulegan sess í íslenskri atvinnusögu því að þar var fyrsti búnaðarskóli landsins settur á fót árið 1880 .... Þrýst er á Kristján L. Möller samgönguráðherra að fresta jarðgangagerð milli Dýrafjarðar og Arnarfjarðar og flýta í staðinn jarðgangagerð milli Skutulsfjarðar og Álftafjarðar við Ísafjarðardjúp , eftir því sem fram kom í fréttum Ríkisútvarpsins í kvöld . Fram kom að ráðherra hyggist taka málið upp á Fjórðungsþingi Vestfirðinga á Reykhólum í næsta mánuði . Ríkisstjórnin samþykkti í fyrra að flýta gerð jarðganga milli Dýrafjarðar og Arnarfjarðar þannig að framkvæmdum verði lokið árið 2012 . Stefnt hefur verið að því að verkið verði fljótlega boðið út en af því verður ekki ef ráðherrann lætur undan þeim þrýstingi sem hér um ræðir . Jarðgöng milli Dýrafjarðar og Arnarfjarðar eru forsenda þess að hægt verði að halda uppi samgöngum allt árið milli svæða á Vestfjörðum en það gildir ekki um leiðina milli Skutulsfjarðar og Álftafjarðar .... Úrskurðarnefnd fjarskipta - og póstmála hefur staðfest ákvörðun Póst - og fjarskiptastofnunar ( PFS ) um fækkun póstdreifingardaga í hluta Reykhólahrepps úr fimm dögum í viku í þrjá daga í viku . Ákvörðunin tekur til átta bæja , þ.e. Hofsstaða , Kinnarstaða , Djúpadals , Brekku , Gufudals , Fremri-Gufudals , Skálaness og Múla í Kollafirði . Með ákvörðun sinni fór PFS að tilmælum Íslandspósts hf. um fækkun dreifingardaga en meðal röksemda fyrirtækisins voru mikill kostnaður við póstdreifingu , fækkun íbúa í sveitum , fækkun bréfa , umhverfisvernd og krafa um hagkvæman rekstur .... Ástand vegarins í Þorskafirði stendur til bóta , eftir því sem fram kom í útvarpsfréttum í kvöld , og sagði þar að vinna við nýbyggingu og endurbyggingu vegarins muni hefjast að nýju í þessari viku . Útlögn klæðningar á að vera lokið núna um mánaðamótin . Eins og hér kom fram hefur vegurinn verið herfilegur í sumar og í raun óboðlegur enda hafa vegfarendur þurft að aka á egghvössu grjóti . Að sögn G. Péturs Matthíassonar , upplýsingafulltrúa Vegagerðarinnar , hefur vinna við veginn í Þorskafirði legið niðri í sumar á meðan verktakinn var að störfum við vegarkafla í Kollafirði .... „ Það er spennandi að takast á við þetta " , segir Júlía Guðjónsdóttir , sem ráðin hefur verið skólastjóri Reykhólaskóla og tekur við af Jóhönnu Þorsteinsdóttur . Júlía er tæplega þrjátíu og eins árs , lauk stúdentsprófi frá Menntaskólanum að Laugarvatni árið 1997 og námi við Kennaraháskóla Íslands árið 2002 . Sérsvið hennar var íslenska en meðan á náminu stóð fór hún eina önn til Danmerkur í skiptinám . Næstu fimm árin kenndi hún við Rimaskóla í Grafarvogi og hafði jafnframt umsjón með öllu félagsstarfi nemenda . Síðasta vetur kenndi hún við Lækjarskóla í Hafnarfirði .... Tugir bíldekkja hafa í sumar eyðilagst á veginum um Þorskafjörð , þar sem vegagerð hófst síðastliðinn vetur en hefur legið niðri í sumar . Böðvar Jónsson , skógarbóndi í Þorskafirði , er einn þeirra sem segja farir sínar ekki sléttar , en hann eyðilagði jeppadekk upp á 20 - 30 þúsund og íhugar að leita réttar síns . Árni Sigurpálsson hótelstjóri í Bjarkalundi staðfesti að einhverjir tugir hjólbarða hefðu eyðilagst á veginum í sumar . Hann sagðist hafa farið síðast í fyrrinótt til að aðstoða mann sem var með tvö dekk sprungin . Árni segir veginn í raun vera ófæran og því sé full ástæða til að loka honum . Frá þessu er greint á vef Ríkisútvarpsins .